**Výzvy a príležitosti v stavebníctve: PlanRadar prináša prognózu na rok 2024**

**Bratislava, 26. februára 2024** - Očakáva sa, že súčasný rok bude plný ekonomických výziev a neistôt. Po stagnácii v minulom roku sa situácia na trhu môže kedykoľvek obrátiť či už k lepšiemu, tak aj k horšiemu. Stratégie a priority firiem sa v dôsledku toho musia často a rýchlo meniť. To si vyžaduje flexibilné a včasné riešenia, počas ktorých môžu byť veľkou oporou modernej technológie. Názory odborníkov naprieč realitným sektorom a ich prognózu pre tento rok zhŕňa spoločnosť PlanRadar prevádzkujúca digitálnu platformu pre efektívnu správu a riadenie procesov, komunikáciu a dokumentáciu v stavebníctve. Vzhľadom na jej dlhodobé pôsobenie na trhu, partnerstvo s rôznymi odborovými asociáciami i spoluprácu s rozmanitým spektrom klientov (od investorov cez generálnych dodávateľov až po projektových manažérov a architektov) je jej analýza komplexná a zahŕňa širokú škálu perspektív.

*„Kým rok 2023 priniesol stagnáciu naprieč realitnými sektormi, v tomto roku by mohlo dôjsť ku kľúčovej zmene. Avšak firmy zatiaľ vyčkávajú a sledujú dopady rôznych ekonomických faktorov na trh,“* komentuje **Ivan Petráš, expert na digitalizáciu v spoločnosti** [**PlanRadar**](https://www.planradar.com/sk/), a dodáva: *„Prakticky neustále sa objavujú nové geopolitické problémy. Po celom svete je v dôsledku toho vidieť znateľné kolísanie trhu. Stratégia pripravenosti, podporená vhodnou technológiou, preto môže mať absolútne zásadný vplyv na obchodnú stabilitu firiem.“*

**Hlavné výzvy tohto roku: inflácia a geopolitické riziká**

Výhľad pre európsky realitný trh na rok 2024 nemá jasné obrysy. Obsahuje predpovede pomalého rastu, ale aj hroziacich ekonomických výziev. Oneskorený vplyv vyšších úrokových sadzieb a konzervatívnych úverových praktík by mohol mať negatívny dopad tak na spotrebiteľské výdavky, ako aj investície – stavebníctvo nevynímajúc.

*„Mnoho európskych štúdií očakáva, že stavebná produkcia bude klesať kvôli inflácii, zvyšovaniu úrokových sadzieb a spomaľujúcej globálnej ekonomike. Tieto ekonomické výzvy sťažujú možnosti financovania, prudko zvyšujú náklady a znižujú životaschopnosť stavebných firiem. Navrátenie na úroveň pred pandémiou sa tak zdá najmenej do roku 2025 nepravdepodobné,“* opisuje **Ivan Petráš.**

Vzhľadom na to, že centrálne banky zvyšovali počas roku 2023 úrokové sadzby, veľká časť odvetvia zostala v „udržiavacom režime“ a netrpezlivo očakávala priaznivejšie podmienky v tomto roku. Všetci tak pociťujú optimizmus, že sa globálna inflácia začína zmierňovať. Avšak obavy z jej ďalšieho vývoja i potenciálneho vplyvu nielen na úrokové sadzby, ale aj likviditu naďalej pretrvávajú. Vyššie náklady na pôžičky a obmedzený prístup k pôžičkám vo všeobecnosti môžu značne sťažiť začatie nových stavebných projektov, rovnako ako pokračovanie tých existujúcich.

Nálada na trhu úzko súvisí aj s geopolitickými faktormi. Tie môžu mať priamy vplyv na hospodársky rast prostredníctvom vplyvu na dôveru spotrebiteľov a firiem, ktoré ovplyvňujú výdavky a investičné rozhodnutia. Prostredníctvom narušenia dodávateľských reťazcov tiež môžu pôsobiť na ceny komodít. Možné politické zmeny tak prispievajú k všeobecnej neistote a zdržanlivosti, najmä pokiaľ ide o projekty, ktoré si vyžadujú rozsiahle investície.

**Európa musí čeliť problémom spojeným s absenciou dostupného bývania**

Ďalšou výzvou je veľký nedostatok nových bytov, znížená stavebná činnosť aj pokles rezidenčných projektov v príprave. Počet obyvateľov v mestách stúpa, a hoci veľkosť domácností sa oproti minulým letom postupne zmenšuje, dopyt po novom bývaní neustále rastie. Napriek nádejným vyhliadkam na tento rok nemá ponuka šancu dorovnať dopyt. Firmy sa stretávajú s nedostatočným financovaním, zdĺhavými plánovacími procesmi i neistotou ohľadom hodnoty nehnuteľností po ich dokončení. To všetko naďalej zhoršuje dostupnosť bývania.

**Udržateľnosť ako výzva aj príležitosť v jednom**

Stále pálčivejšou témou je aj ochrana životného prostredia. Profesionáli naprieč realitnými sektormi postupne zavádzajú rôzne ekologické opatrenia, ktoré sú motivované ako medzinárodnými reguláciami napr. z EÚ, tak lokálnymi predpismi a inovatívnymi prístupmi jednotlivých firiem. To všetko predstavuje začiatok novej éry v stavebníctve s dôrazom na ESG.

*„Je pravdou, že nové regulácie môžu byť spojené s prekážkami. Na druhej strane budovy s ekologickou certifikáciou ponúkajú konkurenčnú výhodu na trhu, pretože zaisťujú vyšší dopyt zo strany spoločností, ktoré sa zaviazali k napĺňaniu cieľov ESG. A ich počet neustále rastie,“* uvádza **Ivan Petráš** a dopĺňa: *„Tomu zodpovedajú aj investície do digitálnych riešení s ohľadom na udržateľnosť a obnoviteľné zdroje energie. Tie v posledných troch rokoch významne stúpali. Ukázal to aj náš nedávny prieskum o stave digitalizácie v stavebníctve: v tomto smere investovalo celkom 66 % respondentov.“*

**Vplyv moderných technológií na zaistenie stability**

Ekonomická neistota sa dotýka ziskovosti spoločností. Využitie nových technológií im môže poskytnúť potrebnú oporu a ponúknuť inovatívne riešenia. Firmy musia byť finančne odolné, aby vydržali rôzne neúspechy, ale mali by byť tiež pripravené chopiť sa príležitostí, ktoré sa v týchto výzvach objavujú.

Prieskum [PlanRadaru](https://www.crestcom.cz/cz/tiskova-zprava/?id=4658) potvrdil, že mnoho spoločností už tento potenciál zaznamenalo a 97 % odborníkov očakáva v nasledujúcich troch rokoch nárast investícií do digitalizácie. *„Hlavnou výzvou, ktorú pozorujeme vo väčšine krajín, je lipnutie na tradičných postupoch spoločne so skepticizmom ohľadom návratnosti investície (ROI),“* vysvetľuje **Ivan Petráš** a pokračuje: *„Napriek tomu 95 % účastníkov prieskumu, ktorí začali využívať špecializovaný softvér pre stavebníctvo, zaznamenalo úsporu nákladov. Celkovo 35 % z nich odhaduje úspory vo výške 10 až 30 %. V PlanRadare umožňujeme našim klientom vykonávať informované rozhodnutia a flexibilne prispôsobovať ich stratégie. S využitím prediktívnej analýzy a strojového učenia pomáhame minimalizovať riziká a efektívnejšie alokovať zdroje, vďaka čomu spoločnosti dosahujú lepšie finančné výsledky."*

V súčasnosti je k dispozícii celý rad digitálnych nástrojov navrhnutých tak, aby firmám zmiernili záťaž a šetrili čas i náklady. To si stavebníctvo, ktoré významnou mierou prispieva k tuzemskému HDP, nemôže dovoliť prehliadať. Nové technológie umožňujú spoločnostiam fungovať efektívnejšie a prispievajú k ich dlhodobej finančnej stabilite. Hoci je pred nami náročný rok, nesie so sebou zaujímavé príležitosti aj nádej pre rast, ktoré je možné podporiť spoluprácou medzi lídrami v oboru a priekopníkmi zo sveta inovatívnych technológií.

**Pro více informací kontaktujte:**

Crest Communications, a.s.

Denisa Kolaříková

Account Manager

Gsm: +420 731 613 606

E-mail: [denisa.kolarikova@crestcom.cz](mailto:denisa.kolarikova@crestcom.cz)

[www.crestcom.cz](http://www.crestcom.cz/)

Tereza Štosová

Account Executive

Gsm: +420 778 495 239

E-mail: [tereza.stosova@crestcom.cz](mailto:tereza.stosova@crestcom.cz)

PlanRadar GmbH

Radek Vodička

E-mail: [r.vodicka@planradar.com](mailto:r.vodicka@planradar.com)

[www.planradar.com](http://www.planradar.com/)

**O PlanRadare**

PlanRadar je digitálna platforma na báze SaaS (z anglického „Software as a Service“) pre dokumentáciu, správu úloh a efektívnu komunikáciu v stavebníctve. Funguje po celom svete, pričom v súčasnosti na viac ako 75 trhoch. PlanRadar digitalizuje každodenné procesy a komunikáciu naprieč širokým spektrom nehnuteľností aj rôznych fáz životného cyklu budovy. Platforma prepája všetky zúčastnené strany a poskytuje prístup k informáciám o projekte v reálnom čase, čo tímom umožňuje zvyšovať kvalitu, znižovať náklady a rýchlejšie realizovať prácu. PlanRadar je ľahko použiteľný a vhodný pre spoločnosti rôzneho typu zamerania aj veľkosti. Pridanú hodnotu poskytuje každému, kto sa na projekte podieľa: od architektov a projektových inžinierov cez generálnych dodávateľov až po vlastníkov a facility manažérov. Viac ako 150 000 profesionálov po celom svete používa PlanRadar na sledovanie, zdieľanie a riešenie problémov na mieste aj mimo neho. Platforma je v súčasnej dobe k dispozícii vo viac ako 25 jazykoch a je možné ju používať na všetkých zariadeniach iOS, Windows a Android. PlanRadar so sídlom vo Viedni v Rakúsku má 16 pobočiek po celom svete. Viac o spoločnosti sa dozviete na [www.planradar.com/sk/.](http://www.planradar.com/sk/)